open-index/open-wikipedia-markdown huggingface dataset:
जय गोस्वामी

**जय गोस्वामी** ( जन्म: १० नोभेम्बर १९५४) एक विश्वप्रसिद्ध आधुनिक बङ्गाली कवि हुन् जो बीसौँ शताब्दीको अन्ततिर देखा परेका थिए।
भारतीय पश्चिम बङ्गालका यी कविलाई बङ्गाली भाषाको जीवनान्द कालको सबैभन्दा लोकप्रिय कवि मानिन्छ। उनलाई दुई पटक आनन्द पुरस्कारद्वारा सम्मानित गरिएको थियो।

## जीवनी 
जय गोस्वामीको जन्म सन् १९५४ नोभेम्बर १० का दिन भारतको पश्चिम बङ्गालको प्रसिद्ध सहर कोलकाता भएको थियो। सानो छँदा उसको परिवार रानाघाटमा सरेको थियो। त्यसबेलादेखि उसको स्थायी निवास त्यहाँ रहेको थियो। उनका बुबा मधु गोस्वामी बेलायती बिरूद्ध क्रान्तिकारी राजनीतिमा संलग्न थिए। गोस्वामीलाई उनको बुबा, मधु गोस्वामीले कविताको सम्मानमा परिचय दिन्थे जुन यस क्षेत्रका प्रख्यात स्वतन्त्रता सेनानी थिए। उनले छ वर्षको उमेरमा आफ्नो बुबा गुमाएका थिए। उनले आफ्नो पहिलो कविता १३-१४ वर्षको उमेरमा लेखेका थिए। उनले १६ देखि १९ वर्षको उमेरमा नियमित कविता लेख्न सुरु गरेका थिए। उनको बाल्यकालदेखि नै सङ्गीत प्रति रूचि रहेको थियो। गीतबाट आएका शब्दहरूले उनलाई धेरै आकर्षित गरेका थिए। यस आकर्यणले उनलाई कविता लेख्न प्रेरणा मिल्यो भने कलिलो उमेरमा, उनले कविताको वाचन सुनेसँगै र कविताको संरचना, शैली र सामग्रीसम्बन्धी उनका परम्परागत विचारहरू आमूल परिवर्तन आएको थियो। 

जय गोस्वामी औपचारिक पढाइ समाप्त भयो जब उनी एघारौँ कक्षामा पढरहेका थिए भने तात्कालिक समयमा सन् १९७० को दशकमा उनले कविता लेख्न सुरु गरेका थिए। उनले पत्रिका र साहित्यिक पत्रिकामा कविता लेखेका थिए। यसैले धेरै दिन पछि उनका कविताहरू देश पत्रिकामा प्रकाशित भए। चाँडै नै उनको प्रतिष्ठा विश्वव्यापी रूपमा फैलिएको थियो। केही दिनपछि उनको पहिलो कविता सङ्ग्रह, क्रिसमास ओ सनेटगुच्छ प्रकाशित भएको थियो। सन् २००० अगष्टमा उनी सहित पागोली तोमारलाई अकादेमी पुरस्कारद्वारा सम्मानित गरिएको थियो।

## प्रकाशित पुस्तकहरू 
उनको पहिलो कविता पुस्तक, 'क्रिसमास ओ शीतेर सनेटेगुच्छ सन् १९७६ मा प्रकाशित भएको थियो जुन आठ कविताहरूको सङ्ग्रह थियो। यस कविता सङ्ग्रह प्रकाशन गर्नका लागि कुल १४५  रुपैयाँ खर्च गरीएको थियो। त्यसपछि उनको आमाको खर्चमा उनले दोस्रो प्रतिभा नामक दोस्रो कविता प्रकाशित गरिएको थियो। त्यस्तैगरि उनकन्ह आल्या ह्रद (सन् १९८१), उन्मादेर पाठक्रम (सन् १९८६), भुतुमभगबान (सन् १९८८), नुन, घुमियेछो झाउपाता? (सन् १९८९), आज जदि आमाके जिज्ञेस कारो आदि कृतिहरू प्रकाशित भएको थियो।

## सन्दर्भ सामग्री 
श्रेणी:बङ्गाली हिन्दुहरू
श्रेणी:भारतीय पुरुष कविहरू
तेभागा आन्दोलन

**तेभागा आन्दोलन** सन् १९४६ डिसेम्बरमा सुरु हुँदै सन् १९४७ सम्म चलिरहेको थियो। यस आन्दोलनमा बङ्गालका निम्न वर्गीय किसानहरू सहभागी थिए। शासकहरूले बनाएको नियम अनुसार बङ्गालका किसानहरू दुई तिहाई जमिनले कुल बालीको दुई तिहाई हिस्सा पाउनेछ भने अन्य भाग मालिकलाई दिनपर्ने थियो जुन तेभागा आन्दोलनको मुल कारक तत्व थियो। यो आन्दोलन तत्कालीन पूर्वी बङ्गाल र पश्चिम बङ्गालमा आयोजित गरिएको थियो तर पछि यो आन्दोलन दिनाजपुर र रङ्पुर जिल्लामा पनि थप सक्रियता साथ सञ्चालनमा आएको थियो।

## पृष्ठभूमि 
बङ्गालको ग्रामीण समाजमा बेलायती शासन नभएसम्म किसानहरू जमिनका मालिक थिए। मुगल शासनको शासककाल भन्दा पहिला किसानहरू जमिन्दार वा स्थानीय शासकहरू मार्फत तेस्रो वा कहिलेकाँही राज्यको भन्दा कम पैसा तिर्ने गर्ने। बङ्गाफ पछि बेलायती शासन अन्तर्गत  आएपछि किसानहरूले जमिनको स्वामित्व गुमाएका थिए। जमिनदारहरूले जग्गाको मात्रा र उर्वरता अनुसार बेलायती शासकहरूलाई भाडा तिर्ने गर्थे।  जमिनदारहरूले आफ्नै बाली उत्पादन तथा जमिनको पनि बेलायती शासनहरूलाई भाडा तिर्ने गर्थे।

## किसानहरूको उत्पादनमा कब्जा 
यस आन्दोलनले सबै जमिनदारहरूको निशाना बनायो जो साम्प्रदायिक घृणा फैलाउनमा सक्रिय थिए। यस आन्दोलनले थुप्रै प्रतिकूल दुष्प्रचार तथा साम्प्रदायिक उत्पीडितहरूको समान गर्दै वर्गीय आधारमा जनताको वास्तविक एकता स्थापित गर्‍यो र साम्प्रदायिक शक्तिहरूलाई हतोत्साहित गरेको थियो। किसानहरूले तीव्र प्रहरी दमन तथा अत्याचारको सनमना गर्दै सन् १९४५ नोभेम्बर देखि सन् १९४६ फेब्रुअरीको बीचमा कृषि उत्पादनको दुई तिहाइ हिस्सामा आफ्नो कब्जा बनाउन सफल भएका थिए।

## महात्मा गान्धीको प्रेरणा 
सन् १९४७ सेप्टेम्बरमा आयोजित एक किसान सभाले तेभागा चाईको आह्वान गर्‍यो। यो अगस्ट १९४६ मा कलकत्ता (वर्तमान कोलकाता) मा साम्प्रदायिक नरसंहार भएको तुरुन्त पछि भएको थियो। अक्टोबरमा पूर्वी जिल्ला नोयाखाली जातीय दङ्गा भएको थियो। यस आन्दोलनमा भाग लिने किसानहरू दुवै हिन्दु तथा मुस्लिम थिए। यस आन्दोलनमा आदिवासी किसानहरूको पनि उत्तिकै सक्रियता रहेको थियो। यो आन्दोलन ब्रिटिस शासनकालको सुरु भएको थियो जब मुस्लिम लिगले सुहरावर्डी मन्त्रीमण्डलको शासन गरिरहेको थियो। यस आन्दोलनमा महात्मा गान्धीले सामन्ती शासकहरूसँग नोयाखाली ग्रामीण क्षेत्रका हिन्दु तथा मुस्लिम मित्रता र प्रार्थना सभाको नारा बोकेका थिए। तब यो वर्ग सङ्घर्षले दुबै समुदायका करोडौँ किसानहरूलाई प्रेरणा दिन सफल भएको थियो।

## सन्दर्भ सामग्री 
## बाह्य कडीहरू
अनुशीलन समिति

**अनुशीलन समिति** भारतको स्वतन्त्रता सङ्ग्रामको समयमा बङ्गालमा स्थापना भएको अङ्ग्रेज विरोधी गुप्त, क्रान्तिकारी, सशस्त्र संस्था थियो जुन बङ्किमचन्द्र चट्टोपाध्यायको अभ्यासको विचारधारा द्वारा गठन गरिएको थियो। यो समूह बीसौँ शताब्दीको प्रारम्भिक भागमा ढाका र कोलकाता वरिपरि केन्द्रित भएको थियो। यद्यपि ढाकाको केन्द्र कलकत्ता भन्दा फराकिलो रहेको थियो।

अभ्यास टोली र यसका साथ जुगन्तर टोलीले सहरको पछाडिपट्टि गतिविधिहरू सञ्चालन गरेको थियो। यस संस्थाको आरम्भ सन् १९०२ मा भएको थियो। यस संस्थाको प्रमुख कार्यलय पहिलन ढाकामा स्थापना भएको थियो भने पछि यसको अर्को प्रमुख कार्यलय कलकत्तामा पनि स्थापना भएको थियो। यस संस्थाको गतिविधिको प्रचार ग्रामीण क्षेत्र देखि सबै क्षेत्रहरूमा फैलिएको थियो। 

यस संस्थाको प्रमुख गतिविधिहरू भनेको विभिन्न स्थानहरूको शाखा मार्फत युवाहरूको एकत्रित गर्ने थियो र पछि यस संस्थाले युवाहरूलाई अङ्ग्रेज विरुद्धको आन्दोलनमा भाग लिनेका लागि मानसिक तथा शारीरिक रूपमा शक्तिशाली बनाएको थियो। यस संस्थाको गुप्त योगना बम उत्पादन गर्नु, शास्त्र परीक्षामा गर्नु वा अङ्ग्रेज अधिकारीहरू माथि हमला गर्नु थियो। अनुशीलन समितिका सक्रिय सदस्यले भारतीय अधिकारीहरू माथि हमला गर्न पछि परेका थिइनन् जसले अङ्ग्रेजको साथ दिन्थे। यस संस्थाको प्रतीक चिन्हमा प्रयोग गरिएको भाषाले यस संस्थाले देशलाई खण्डित गर्नुबाट बचाउनु थियो।

## प्रसङ्ग 
right|thumb|200px|**सतीश चन्द्र बसु** जसले २४ मार्च १९०२ मा अनुशीलन समितिको स्थापना गरेका थिए।
१८अौँ शताब्दीको मध्यमा भारतीय मध्यम वर्गको उत्थानले ब्रिटिस इष्ट इण्डिया कम्पनी र स्थानीय शासकहरूको बिच "भारतीय" राष्ट्र चेतना उत्पन्न भएको थियो। उन्नाइसौँ शताब्दीको अन्तदेखि नै यो राष्ट्रवादबाट भारतीय राष्ट्रवादको उदय भएको थियो। सन् १८८५ मा एलन ओक्टाभियन ह्युम द्वारा स्थापित भारतीय राष्ट्रिय काङ्ग्रेस विस्तारै राजनीतिक उदारीकरण, स्वायत्तताको विस्तार र सामाजिक सुधारको मागको लागि मञ्च बनाएको थियो। यद्यपि बङ्गला र पञ्जाबमा राष्ट्रवादी आन्दोलनहरू सशस्त्र थिए। बम्बई, मद्रास र दक्षिणका अन्य क्षेत्रहरूमा भए पनि क्रान्तिकारी राष्ट्रवादी आन्दोलन सिमित सिमामा शुरू भएको थियो।

## ढाका अनुशीलन समिति 
ढाकामा बिपिन चन्द्र पालले सन् १९०५ मा बङ्गाभवनको विरुद्ध जलन गरेपछि पहिलोपटक ढाका सरकारी कलेजका शिक्षकको नेतृत्वमा र त्यसपछि ढाका राष्ट्रिय विद्यालयका संस्थापक पुलिन बिहारी दासको नेतृत्वमा एक हिन्दू युवा समाज गठन भयो। अभ्यास सङ्घको प्रत्येक शाखा पूर्ण रूपमा स्वतन्त्र थियो तर यसको अभ्यास सङ्घसँग सीधा सम्बन्ध थियो। भारतमा प्रख्यात ब्रिटिश विरोधी आन्दोलनकर्ता सचिन्द्र प्रसाद बसु ढाका अनुशीलन सङ्घका निरीक्षक थिए।

## विश्वयुद्ध पश्चात् 
सन् १९२६ मा काकोरी क्रान्तिको सुरुवात भएको थियो भने बेलायती सरकारले यसको विरुद्ध र काकोरी षड्यन्त्रको मुद्दा चलाएको थियो। यस मुद्दामा पण्डित रामप्रसाद बिसमिल , राजेन्द्र लाहिडी, ठाकुर रौशन सिङ, असफाकउल्लाह खानलाई फाँसीको सजाय सुनाइएको थियो। मन्मथ गुप्तालाई १३ वर्ष र योगेशचन्द्र च्याटार्जी, गोविन्दचरण कार , सचिन्द्रनाथ बक्सी, मुकिन्दीलाल, राजकुमार सिङ, रामकृष्ण क्षेत्रीलाई १० वर्षको कारागार सजाय सुनाइएको थियो। यसबाहेक विष्णु शरण दुल्बिश, सुरेशचन्द्र भट्टाचार्यलाई ७ वर्ष, भूपेन्द्रनाथ सान्याल, राम दुलारी त्रिवेदी, प्रेमकिषण खान्ना, बनोयारी लाल र परमेश कुमारलाई पाँच वर्षको कारागार सजाय सुनाइएको थियो जो सबै अनुशीलन समितिका सदस्य थिए। 

## सन्दर्भ सामग्री 
श्रेणी:अनुशीलन समिति
श्रेणी:बङ्गालको इतिहास
श्रेणी:ब्रिटिस भारत
श्रेणी:भारतीय स्वतन्त्रता सङ्ग्राम
श्रेणी:भारतको राजनीति
तारकनाथ दास

**तारकनाथ दास** वा तारक नाथ दास (, जन्म:१५ जुन १८८४, मृत्यु: २२ डिसेम्बर १९५८) एक ब्रिटिस विरोधी भारतीय बङ्गाली क्रान्तिकारी तथा अन्तर्राष्ट्रिय विद्वान थिए। उनी उत्तर अमेरिकाको पश्चिमी तटमा अग्रणी आप्रवासी थिए र उनले टोल्स्टयसँगको आफ्नो योजनाको बारेमा छलफल गरे जब उनले एसियाली भारतीय आप्रवासीहरूलाई भारतीय स्वतन्त्रता आन्दोलनको पक्षमा सङ्गठित गर्दै थिए। उनी कोलम्बिया विश्वविद्यालयमा राजनीतिशास्त्रका प्राध्यापकका साथै धेरै अन्य विश्वविद्यालयहरूका अतिथि प्राध्यापक थिए।

## प्रारम्भिक जीवन	
तारकको जन्म पश्चिम बङ्गालको २४ परगना जिल्लामा सन् १८८४ जुन १५ का दिन कञ्चरापुरा नजिकै मजपुरामा भएको थियो। उनको जन्म एक मध्यवर्गीय परिवारमा भएको थियो। जहाँ उनका बुबा कालिमोहन कलकत्ताको केन्द्रीय टेलिग्राफ कार्यलयका कर्मचारीको रूपमा काम गर्ने गर्थे। उनी सानो कक्षमा पढिरहेका बेला उनको लेखन तथा पढ्नमा विशिष्ट क्षमता देखेर उनका प्रधानाध्यापकले उनलाई देशभक्तिको विषयमा निबन्ध प्रतियोगितामा भाग लिन प्रोत्साहित गरेका थिए। जब उनी सोह्र वर्षका थिए लेखेका निबन्धको गुणस्तरबाट प्रभावित भएर उपस्थित निर्णायकहरू मध्ये एक जना अनुशीलन समितिका संस्थापक बेरिस्टर पि मिटरले सहयोगी सतीशचन्द्र बसुलाई उनलाई उक्त समितिमा भर्ना गर्न आग्रह गरेका थिए। सन् १९९१ मा प्रवेश परीक्षामा उच्च सङ्ख्याको साथ उत्तीर्ण गरेपछि तारक कलकत्ताको तर्फ प्रस्थान गरे र विश्वविद्यालय अध्ययनको लागि प्रख्यात विश्वविद्यालयको  सभामा भर्ना भएका थिए। आफ्नो गोप्य देशभक्त गतिविधिमा उनले जेठी बहिनी गिरिजाबाट पूर्ण समर्थन पाएका थिए।

## एक उद्देश्यको मूल 
बङ्गाली उत्साहलाई बढावा दिन शिवाजी बाहेक महान् बङ्गाली नायक राजा सीताराम राईको उपलब्धिहरूको स्मरणार्थ उत्सव सुरु गरिएको थियो। सन् १९०६ को शुरुका महिनाहरूमा बङ्गालको पूर्व राजधानी जशोरको मोहम्मदपुरमा सीताराम उत्सवको अध्यक्षता गर्न बाघा जतिन  वा जतिन्द्र नाथ मुखर्जीलाई आमन्त्रित गरिएको थियो जब तारकको जतिनसँग भेट भएको थियो। त्यस अवसरमा एक गोप्य बैठक आयोजना गरिएको थियो जसमा तारक, श्रीशचन्द्र सेन, सत्येन्द्र सेन र आधारचन्द्र लस्कर सहित जतिन पनि उपस्थित थिए। सन् १९५२ सम्म कसैलाई पनि त्यो गोप्य बैठकको उद्देश्य थाहा थिएन, जब तारकले कुराकानीको क्रममा यसको बारेमा कुरा गरेका थिए। विशेष उच्च शिक्षाको साथ उनले सैन्य प्रशिक्षण र विस्फोटकको ज्ञान लिनु पर्ने थियो। उनले भारत स्वतन्त्रताको निर्णयको पक्षमा स्वतन्त्र पश्चिमी देशका जनतामा समानुभूतिको वातावरण सृजना गर्न विशेष आग्रह गरेका थिए।

## उत्तर अमेरिकामा जीवन 
तारक ब्रह्माचारीको नामले उनी भिक्षुको भेषमा व्याख्यानमा मद्रास गएका थिए। उनी स्वामी विवेकानन्द र विपिन चन्द्र पाल पछि आफ्नो भाषणबाट देशभक्तिको भावना जगाउने उनी पहिलो व्यक्ति थिए। युवा क्रान्तिकारीहरू मध्ये उनी नीलकण्ठ ब्रह्मचारी, सुब्रह्मण्य शिव र चिदम्बरम पिल्लईबाट विशेषगरि प्रेरित थिए। १६ जुलाई १९०७ मा तारक जापान हुँदै सिएटल आइपुगे।
सात वर्षको लामो अवधिमा गुप्ताघाट (एक सिखले ) होप्किन्सनले उनीहरूको बारेमा विस्तृत र नियमित प्रतिवेदन भारत सरकारलाई तारक जस्ता कट्टरपन्थी सुधारवादी विद्यार्थीहरूको उपस्थितिको बारेमा र बेला सिंहको नेतृत्वमा जानकारी गराउने अङ्ग्रेजलाई पठाउनु आवश्यक थियो। तारकले पाण्डुरङ्गा खनकोजेकोसाथ भारतीय स्वतन्त्रता लिगको स्थापना गरेका थिए।

## सन्दर्भ सामग्री 
श्रेणी:बङ्गाली मानिसहरू
श्रेणी:बङ्गाली हिन्दुहरू
सैयद वालीउल्लाह

**सैयद वलीउल्लाह** (, जन्म: १५ अगष्ट १९२२, मृत्यु: १० अक्टोबर १९७१) एक बङ्गलादेशी उपन्यासकार, छोटो कथा लेखक तथा नाटककार थिए। उनी आफ्नो पहिलो उपन्यास लालसालुका लागि उल्लेखनीय थिए (जसको नेपाली अनुवाद जरा बिनाको रूख हुन्छ)। उनलाई बाङ्ला एकादमी साहित्य पुरस्कार (सन् १९६१), आदमजी पुरस्कार (सन् १९६५), एकुशे पदक (सन् १९८४) तथा सन् २००१ मा सर्वश्रेष्ठ कहानीका लागि बङ्गलादेश राष्ट्रिय चलचित्र पुरस्कारबाट सम्मानित गरिएको थियो।

## बाल्यकाल तथा शिक्षा 
वलीउल्लाहको जन्म १५ अगष्ट १९२२ का दिन चट्टग्राम जिल्लाको शोलासहरमा भएको थियो। उनको बुबाको नाम सैयद अहमदुल्लाह थियो भने आमाको नाम नासिम आरन खार्तुन थियो। वलीउल्लाह १२ वर्षको छँदा उनको आमाको मृत्यु भएको थियो। उनको एक दाई, सैयद नसुरल्लाह थिए। उनको बुबा सैयद अहमदुल्लाह सरकारी अधिकारी थिए जो बेलायती राजको समयमा जिल्लाका न्यायीक अधिकारी थिए। वलीउल्लाहले आफ्नो बाल्यकाल बङ्गलादेशमा मयमनसिङ्ह, फेनी, कृष्णनगर र कुडिग्राममा विताएका थिए। 

पारिवारिक वातावरणको सांस्कृतिले सैयद वलीउल्लाहको चिन्तन तथा रुचिमा प्रभाव पारेको थियो। वलीउल्लाहको बुबा एक सरकारी अधिकारी भएका कारण उनी विभिन्न क्षेत्रहरूमा सरुवा हुन्थे जसका  वलीउल्लाहले पूर्वी बङ्गालका विभिन्न क्षेत्रहरूको भ्रमण गर्ने अवसर पाएका थिए। वलीउल्लाहले आफ्नो शैक्षिक कार्यकाल देशका विभिन्न क्षेत्रहरूमा विताएका थिए। उनले सन् १९३९ मा कुडिग्राम उच्च विद्यालयबाट प्रवेशिका परीक्षा उतिर्ण गरे भने पछि उनले सन् १९४१ मा ढाका क्याम्पस मार्फत मध्यवर्ती शिक्षा हासिल गरेका थिए। उनले सन् १९३९ मा कुडिग्राम उच्च विद्यालयबाट प्रवेशिका परीक्षा उतिर्ण गरे भने पछि उनले सन् १९४१ मा ढाका क्याम्पस मार्फत मध्यवर्ती शिक्षा हासिल गरेका थिए। विद्यार्थी जीवनको क्रममा उनी धेरै मासिक कागजातमा लेख्ने काममा संलग्न थिए। उनले पाकिस्तानी सरकारको विदेश कार्यालयमा संलग्नताको स्रोतको रूपमा विदेशमा आफ्नो धेरै समय खर्चिएका थिए। उनले सन् १९५५ मा एक फ्रान्सेली युवती अन मरीसँग विवहा गरेका थिए।

## कार्यकाल 
सन् १९४७ मन वलीउल्लाह कलकत्ताबाट ढाकामा बसाइँसराइ गरेका थिए। उनले पछि रेडियो पाकिस्तानमा कम गरेका थिए। सन् १९५० मा उनलाई कराचीमा स्थानान्तरण गरिएको थियो। सन् १९५१ मा उनले नयाँ दिल्ली, सिड्नी, जकार्ता र लण्डनमा पाकिस्तानको विषय कामको लागि पठाइएको थियो।  सन् १९६७ मा उनी पेरिसको पाकिस्तान दूतावासमा पहिलो सचिवको रूपमा काम गर्दै थिए जब उनले युनेस्कोसँग आवद्ध भएका थिए।

## सन्दर्भ सामग्री 
श्रेणी:बङ्गलादेशी लेखकहरू
श्रेणी:सन् १९२२ मा जन्म
बाङ्लापिडिया

**बाङ्लापिडिया** वा बङ्गलादेशको राष्ट्रिय विश्वकोश ,( बङ्गलादेशको एसियाली समाजद्वारा प्रकाशित एक द्विभाषी तथा पहला बङ्गलादेशको पहिलो विश्वकोश हो। बाङ्लापिडिया बाङ्ला तथा अङ्ग्रेजी गरी दुई भाषामा उपलब्ध छ। यस विश्वकोशलाई पहिलोपटक सन् २००३ मा ५०० पृष्ठहरूको १० खण्ड सहित प्रत्ययेक दुई वर्षमा अद्यावधिक गर्ने योजनाको साथ प्रकाशित गरिएको थियो।
मुद्रित तथा आनलाइन संस्करण बाहेक यो सीडी रोममा पनि उपलब्ध रहेको छ। बाङ्लापिडियाको दोस्रो संस्करण सन् २०१२ मा प्रकाशन गरिएको थियो। 

बाङ्लापिडिया एक सामान्य ज्ञानकोशको रूपमा नभई बङ्गलादेश सम्बन्धीत विषयको ज्ञानकोशको रूपमा बनोट गरिएको थियो। विश्वकोशिय उद्देश्यका लागि बङ्गलादेशलाई ऐतिहासिक उत्तराधिकारमा प्राचीन पूर्वी भारत, बङ्गला सुबा, शाही बङ्गालाह , मुगल सुबा बङ्गला , बङ्गाल प्रेसिडेन्सी, बङ्गाल प्रान्त, पूर्वी बङ्गाल , पूर्वी पाकिस्तान  र स्वतन्त्र बङ्गलादेश समाहित क्षेत्रको रूपमा परिभाषित गरिएको छ।।

बाङ्लापिडियाका प्रमुख सम्पादक सिराजुल इस्लाम हुन्। 
बाङ्लापिडियाका प्रमुख सम्पादकहरू १२०० भन्दा बढी छन् जसमा बङ्गलादेशका भाषाविद्, विश्वविद्यालयका प्रवक्ता तथा केही विदेशी सम्पादकहरू सामेल छन् जसले बाङ्लापिडियामा पृष्ठ निर्माण तथा अद्यावधिक गर्नमा सहयोग पुर्‍याउँछन्। बाङ्लापिडियामा ५७०० भन्दा बढी लेखहरू रहेका छन् जुन ६ विभिन्न श्रेणीहरूमा विभाजित गरिएको छ जसलाई निरीक्षकहरू द्वारा निरीक्षण गरिन्छ। 

यो परियोजनालाई बङ्गलादेशी सरकार, निजी क्षेत्रका सङ्गठनहरू, शैक्षिक संस्थान तथा युनेस्कोद्वारा कोष प्राप्त भएको छ। यसको मूल बजेट ८,००,००० टाका (लगभग १०,००० अमेरिकी डलर) भएतापनि एसियाटिक सोसाइटीले यस परियोजनामा ​​८ करोड टाका (लगभग १ लाख अमेरिकी डलर) खर्च गरेको थियो। बङ्गलादेश मुक्ति युद्ध तथा आदिवासी जनजातिको पृष्ठमा विवादको उत्पन्न भएतापनि यो बङ्गाली तथा अङ्ग्रेजी भाषामा उपलब्ध भएपछि लोकप्रिय बनेको थियो।

## विवाद 
बाङ्लापिडियाको प्रकाशित हुनुभन्दा अघि नै विवाद खडा भयो, जब बङ्गलादेशको प्रमुख अखबार प्रकाशन इनकिलाब समूहले धर्म र यससम्बन्धी मुद्दाहरूमा केही प्रविष्टि गरेको थियो। बङ्गलादेश मुक्ति युद्धको क्रममा जमात-ए-इस्लामीको गतिविधिहरू छुटाइएको गुनासोहरू पनि पछि आएको थियो। बिडिनिउज २४ डटकम, एक समाचार पत्रले गरेको अध्ययनले बाङ्लापिडिया पक्षपाती र बङ्गलादेशको आदिवासी जनसङ्ख्याको बारेमा गलत तथ्याङ्क राखिएको दाबी गरिएको थियो। यछि यस विश्वकोशको मुख्य सम्पादक इस्लामले गुनासो स्वीकार गरे र दोस्रो संस्करणमा तथ्याङ्क तथा सामग्रीहरूलाई थप सुधार गर्ने आश्वासन दिएका थिए।

## सन्दर्भ सामग्री 
## बाह्य कडीहरू 
* आधिकारिक जलस्थल
* बाङ्लापिडिया, अलेक्सा

श्रेणी:बङ्गलादेशी विश्वकोशहरू
हथा अल योउम

**हथा अल योउम** (अनुवादित अर्थ - आजको दिन) (),  अरबी , कुर्दिस, र अङ्ग्रेजी लगायतका तीनवटा भाषाहरूमा इराकी मामिलाहरूको लागि सृजना गरिएको एक समाचार एकत्रित सेवा हो। यसलाई सन् २०११ मा पाँच मुख्य स्रोतहरूको साथ सुरू गरिएको थियो। वर्षौंको अवधिमा यो सेवा इराकको स्थानीय सञ्चार माध्यमका अनुसार आधिकारिक इराकी वेबसाइटहरू सहित करीव छ हजार स्रोतहरूमा प्रकाशित गरिएको छ। कम्पनीको प्रधान कार्यालय राजधानी बगदादमा रहेको छ।

## दृश्य 
हथा अल योउमले आरएसएसको, खोज बाकस, र प्रविधिहरू प्रयोग गर्दछ जहाँ प्रयोगकर्ताहरूले कुञ्जी शब्दहरूको प्रयोग गरी समाचार फेला पार्न सक्दछन्।

## स्रोत 
इराकी समाचार वेबसाइटहरूको प्रतिवेदन प्रायः यसमा एकत्रित गरिएको छ। यसका अतिरिक्त, विशेष गरी सिरियाली गृहयुद्धको क्रममा धेरै साइटहरू समाचार स्रोतका लागि हथा अल योउममा भर परेका थिए। एकत्रीकरण समाचार लेखको साथसाथै , साइटले यसलाई ईडाँकद्वारा प्राप्त प्रतिवेदनहरूको पनि प्रकाशित गर्दछ।

## मुल्याङ्कन 
हथा अल योउम इराकको सबैभन्दा धेरै अवलोकन गरिएको साइटहरू मध्ये एक हो। विशेष गरी सन् २०१४ मा आइएसआइएस विरुद्धको अन्तर्राष्ट्रिय सैन्य हस्तक्षेपको क्रममा यसको वेबसाइटलाई सर्वाधिक धेरै पटक हेरिएको थियो। प्रति महिना दश लाख भन्दा बढी प्रयोगकर्ताहरू यसको वेबसाइटमा भ्रमण गर्छन् र वेबसाइटले मासिक रूपमा ५ करोड भन्दा बढी दृश्यहरू प्राप्त गर्दछ। हथा अल योउमसँग हाल गुगल खोज संयन्त्रको अनुक्रमणमा लगभग २० लाख पृष्ठहरू रहेका छन्।

### विज्ञापन 
हथा अल योउमले सबै साइटको वेब पृष्ठहरूमा  प्रदर्शित विज्ञापनबाट रकम आर्जन गर्दछ। सन् २०१४ को इराकी संसदीय चुनाव हुनु भन्दा अघि इराकी राष्ट्रिय काङ्ग्रेसका नेता अहमद चालाबीले चुनाव घोषणा गर्ने अल योउमलाई अन्तिम भुक्तानी गरेका थिए। हथा अल योउमको दोस्रो आय स्रोत विज्ञापन सेवाहरूबाट प्राप्त हुन्छ जो तेस्रो पक्ष साइटहरू जस्तै एडसेन्स र अन्य पाठ विज्ञापन कम्पनीहरू वा मत मार्फत पहुँच हुन्छ।

## आलोचना 
केही वेबसाइटका मालिकहरूले, हथा अल योउमले कहिलेकाहीँ साइटमा उनीहरूका समाचारहरूको शीर्षक, शब्दावली , वा केही समाचारहरू विशेष गरी बगदादका प्रभावकारी राजनीतिक दलहरू अनुरोधमा परिवर्तन गर्ने विश्वास व्यक्त गरेका थिए। केही साइटहरूले हथा अल योउमसँग उनीहरूको सेवा रद्द गर्ने निर्णय गरेका थिए र तिनीहरू मध्ये धेरैले, अप्रत्यक्ष रूपमा भाग नलिएको खण्डमा यो सफल नहुने दावी गरेका थिए।

## यो पनि हेर्नुहोस् 
## सन्दर्भ सामग्रीहरू 
## बाह्य कडीहरू 
* आधिकारिक वेबसाइट
* अल योउममा जागिर
* हथा अल-योउम कुर्दिमा
* हथा अल-योउम अङ्ग्रेजीमा

श्रेणी:इराकका सञ्चार माध्यमहरू
श्रेणी:इराकका वेबसाइटहरू
श्रेणी:समाचार एकत्रितकर्ताहरू
श्रेणी:इराकका समाचार वेबसाइटहरू
माताङ्गिनी हाजरा

**माताङ्गिनी हाजरा** (, जन्म: १९ अक्टोबर १८७०, मृत्यु: २९ सेप्टेम्बर १९४२) एक भारतीय  क्रान्तिकारी थिइन् जसले ब्रिटिस भारतीय प्रहरीले तामलक प्रहरी चौकी अगाडि  (तात्कालिक मिदनापुर जिल्लाको अगाडि) सन् १९४२ सेप्टेम्बर २९ मा गोली हानी हत्या नगरेसम्म भारतीय भारतीय स्वतन्त्रता आन्दोलनमा भाग लिएकी थिइन्। उनी गान्धी बुढीको नामले परिचित थिइन्।

## बाल्यकाल तथा भारतीय स्वतन्त्रता आन्दोलनमा सहभागी 
मातङ्गिनी हाजराको जन्म पूर्वी बङ्गाल (वर्तमान बङ्गलादेश) मिदनापुर जिल्लाको तमलक नजिकै होगला गाउँमा एक अत्याधिक गरीब परिवारमा भएको थियो। गरीबीको कारण उनी प्रारम्भिक शिक्षाबाट पनि बञ्चित भएकी थिइन्। उनको १२ वर्षको उमेरमा उनको विवहा ग्राम अलीनान के ६२ वर्षीया विधुर त्रिलोचन हाजरासँग भएको थियो। उनी १८ वर्षको उमेरमा नि:सन्तान विधवा भएकी थिइन्। उनको श्रीमानको पहिलो श्रीमतीको छोराद्वारा उनी घृणित थिइन् जसकारण उनी एक छुट्टै टहरामा जीवनयापनका लागि मजदुरीमा संलग्न भएकी थिइन्। उक्त गाउँका गाउँहरूको सुखदुःखमा सदा सहभागी भएकाले उनलाई पुरै गाउँमा लोकप्रिय बनेकी थिइन्।

सन् १९३२ मा महात्मा गान्धीको नेतृत्वमा देश भरि स्वाधीनता आन्दोलन सञ्चालनमा आएको थियो जुन आन्दोलनको मुल नारा वन्देमातरम् थियो। वन्देमातरमको मुल नारा साथ जुलुस प्रतिदिन निक्लिने क्रम बढ्दै गयो जब यसै जुलुस मध्य एक जुलुस माताङ्गिनीको घर हुँदै गएको थियो भने उनले उक्त जुलुसलाई बङ्गाली परम्पराको अनुसार शङ्खको ध्वनिको सात स्वागत गर्दै जुलुसमा सहभागी भएकी थिइन्। तामलुक गाउँको कृष्णगञ्ज बजारमा पुगेपछि सबै जुलुसको एक सभा भएको थियो जहाँ माताङ्गिनीले सबैसँग स्वाधीनता सङ्ग्राममा तन, मन, घन देखि सङ्घर्ष गर्ने सपथ लिएकी थिइन्। मातङ्गिनीलाई अफीमको लत थियो तर उनले उक्त सभामा सपथ लिएपछि उनलाई स्वाधीनताको नशा चढेको थियो। १७ जनवरी १९३३ मा ‘करबन्दी आन्दोलन’ लाई दबाउन बङ्गालका तात्कालिक गभर्नर एण्डरसन तामलुक आएका थिए भने उनको विरोधमा व्यापक रूपमा प्रदर्शनी भएको थियो जहाँ माताङ्गिनी हाजराले सबैभन्दा अगाडि कालो झण्डा लिएर प्रदर्शन गरेकी थिइन्। उक्त प्रदर्शनी बेलायती शासनको विरोधमा नारा लगाई दरबार सम्म पुगेको थियो जहाँ प्रहरीले उनलाई गिरफ्तार गर्‍यो र छ महिनाको सश्रम कारावास दिएर मुर्शिदाबाद कारागारमा चलान गरिएको थियो।

## भारत छोड अभियानमा संलग्न 
सन् १९३५ मातामलुक क्षेत्र भीषण बाढीबाट प्रभावित भएको थियो भने उक्त बाढीका कारण यस गाउँ हैजा तथा दादुरा जस्ता महामारी फैलिएको थियो।

मातङ्गिनी आफ्नो ज्यानको बाजी लगाउँदै राहात कार्यमा जुटेकी थिइन्। सन् १९४२ मा जब भारत छोड आन्दोलन सञ्चालन गरिएको थियो तब माताङ्गीती उक्त आन्दोलनमा पनि सहभागी भएकी थिइन्। ८ सेप्टेम्बर, तामलुकमा भएको एक प्रदर्शनीमा प्रहरीले गोली चलाउँदा ३ प्रदर्शनकारीको मृत्यु भएको थियो जसको फलस्वरूप २९ सेप्टेम्बरमा प्रदर्शनकारीको थप सक्रियता साथ बाक्लो भिड जम्मा भएको थियो। यस प्रदर्शनीमा माताङ्गिनीले गाउँगाउँमा गएर लगभग ५,००० भन्दा बढी स्थानीय मानिसलाई प्रदर्शनीका लागि तैयार पारेकी थिइन्। सबै मानिसहरू दिउँसोको समयमा डाक बाङ्ला नामक एक सरकारी कार्यलयमा जम्मा भएका थिए। भिड बाक्ले भएपछि प्रहरीले बन्दुक चलाउन सुरु गरेको थियो जहाँ माताङ्गिनी एक चौतारीमा बसेर नारा लगाउँदै थिइन् भने प्रहरीले चलाएको एक गोली उनको बायाँ हातमा लागेको थियो भने उनी गोली लागेर लड्नु भन्दा अगाडि तीन रङ्गे झण्डालाई अर्को हातमा लिएकी थिइन्, पछि प्रहरीले चलाएको गोली उनको दायाँ हातमा लागेको थियो जसकारण उनको मृत्यु भएको थियो।

## सन्दर्भ सामग्री 
श्रेणी:बङ्गाली हिन्दुहरू
कलाम टिभी

**कलाम टिभी** एक सामाजिक सञ्जाल वेबसाइट हो जुन प्रमुख रूपमा श्रव्य दृश्य साझेदारीमा आधारित छ। सन् २००८ को फेब्रुअरीमा यसलाई मध्य पूर्वमा मूल श्रव्य दृश्यका सामग्रीहरूको सृजना तथा साझेदारी गर्ने सम्बन्धमा मानिसहरूका आवश्यकता र प्राथमिकताहरू पूर्ति गर्न सुरू गरिएको हो। यसले सन् २००८ को फेब्रुअरी महिनाको मध्य तिर इरान र पाकिस्तानको सेवाको विस्तार गरेको थियो।

यो टावर मिडिया मध्य पूर्वको एक सहायक कम्पनी हो। यसको प्रधान कार्यालय दुबई मिडिया सिटीमा अवस्थित छ।

## विशेषता 
कलाममा श्रव्य दृश्यहरू दर्ता भएका प्रयोगकर्ताहरूले मात्र उर्ध्वभरण गर्न सक्दछन् जहाँ उनीहरू प्रयोगकर्ता पृष्ठ सृजना गर्न, उनीहरूको च्यानल र पृष्ठमा चरित्र फेर्न वा सम्पादन गर्न र  पृष्ठभूमि र प्रमुख तस्वीरहरू साथ अनुकूलन गर्न सक्दछन्। वेबसाइटमा श्रव्य दृश्य अङ्कीकरण गर्ने, डाउनलोड गर्ने, सार्वजनिक वा निजी रूपमा साझेदारी गर्ने, प्रयोगकर्ता टिप्पणी गर्ने, मुल्याङ्कन गर्ने तथा प्रवाह सूचीहरूको सृजना जस्ता सुविधाहरू रहेका छन्। प्रयोगकर्ताहरू साथीहरू बनाउन, वार्ता गर्न र कम वा उच्च गुणस्तरमा श्रव्य दृश्यहरू अवलोकन गर्न सक्दछन्। 

## सामग्रीहरू 
श्रव्य दृश्यका सामग्रीहरू नाटक, चलचित्र, कविता, चुट्किला, फेसन, खेल, सङ्गीत, खाना पकाउने विधा, अन्तरवार्ता कार्यक्रम, समाचार सामग्री, नागरिक पत्रकारिता जस्ता श्रेणीमा विभाजित छ। वेबसाइटले कुनै पनि प्रतिलिपि अधिकार भएका सामग्रीहरूको साझा गर्न अनुमति दिदैन।

### अरबी 
अरबी खण्डले अल यान टिभीका विभिन्न दूर्दशन कार्यक्रमहरूको समावेश गर्दछ जसमा उक्त कार्यक्रम दूर्दशनमा प्रसारित हुने बित्तिकै अल लैला शेल्लात्ना कलाम टिभी मार्फत वेबमा प्रत्यक्ष प्रसारण हुन्छन्। 

### फारसी 
कलामले फारसी, इरानी र फारसी भाषा बोल्ने समुदायलाई सामग्रीहरूको प्रदान गर्दछ। यो इरानको इण्टरनेट नियामक प्राधिकरण, इरानको दूरसञ्चार कम्पनीको अनुरूप छन्। कलाम फारसी इरानी राष्ट्रपति महमूद अहमदीनेजादको अल आन टिभीमा गरिएको अनन्य साक्षात्कारका लागि पहिलो अनलाइन स्रोत थियो।

### उर्दु 
उर्दु खण्ड पाकिस्तानबाट आएका नागरिक पत्रकारहरूमा केन्द्रित। यो उर्दु मातृभाषीहरूका लागि मात्र श्रव्य दृश्य साझेदारी गर्ने वेबसाइट हो।
मुख्य सामग्री सामान्य नागरिक रिपोर्टरहरूका साथ  साथै सञ्चार माध्यम साझेदारहरूबाट आउँदछ जसमा जिओ टिभी र पञ्जाब टिभी समावेश छन्।

## समायोजन 
डिसेम्बर २०११ मा, कलाम टिभीका सामग्रीहरू पूर्ण रूपमा अल यान टिभीसँग समायोजन भएको थियो।

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट
* अल एलान टिभीको आधिकारिक वेबसाइट 
* Document Clearing Services

श्रेणी:श्रव्य दृश्य आयोजना
श्रेणी:संयुक्त अरब इमिरेट्सका सामाजिक सञ्जाल सेवाहरू
हेलो इङलिस

**हेलो इङलिस** अङ्ग्रेजी भाषा सिक्नका लागि सृजना गरिएको एक अनुप्रयोग हो, जसले प्रयोगकर्ताहरूलाई अन्तर्क्रियात्मक मोड्युलहरू मार्फत अङ्ग्रेजी भाषा सिक्न अनुमति दिन्छ।  जनवरी, २०१७ सम्ममा, अनुप्रयोगले १ करोड ५० लाख सुर्ध्वभरण पार गरेको थियो। यसले भुक्तान मूल्य निर्धारण नमूनामा सेवा सञ्चालन गर्दछ।

## इतिहास 
हेलो अङ्ग्रेजी अक्टोबर २०१४ मा कल्चर एलीद्वारा सुरू गरिएको थियो। यो एक प्राविधिक कम्पनी हो जसलाई केललग व्यवस्थापन विद्यालय र भारतीय प्रविधि संस्थान बम्बईका पूर्व छात्र निशान्त पाटनी र नर्सि मनोज इन्स्टिच्युट अफ म्यानेजमेण्ट ष्टडिजका पूर्व छात्र प्रन्सु पटानीले संयुक्त रूपमा डिसेम्बर २०१२ मा स्थापना गरेका थिए। यो जयपुरमा आधारित इण्ट्याप ल्याब निजी लिमिटेड अन्तर्गत सञ्चालित छ।

## कोष सङ्कलन 
मञ्चले मार्च २०१५ मा न्यु योर्कमा आधारित उद्यम पूँजी कम्पनी टाइगर ग्लोबल म्यानेजमेनण्टको नेतृत्वमा कोष सङ्कलनको पहिलो चरणमा ६० लाख ५० हजार अमेरिकी डलर सङ्कलन गरेको थियो। अन्य सहभागीहरूमा साशा मिरचन्दानीको नेतृत्वमा केई क्यापिटल र ५०० स्टार्टअप्स, क्यालिफोर्निया समावेश थिए। अन्य उल्लेखनीय प्रमुख लगानीकर्ताहरूमा राजन आनन्दन र सुनील कालरा पर्दछन्। सन् २०१३ मा, मञ्चले यसभन्दा पहिले केई क्यापिटलबाट अज्ञात रकम जुटाएको थियो। 

## विशेषता 
अनुप्रयोगमा ४७५ अन्तर्क्रियात्मक पाठ र पढ्ने, लेख्ने, बोल्ने र सुन्नेसँग सम्बन्धित खेलहरू पनि रहेका छन्। योसँग दोभाषे शब्दकोश रहेको छ जुन २२ नेपाली सहित २२ वटा भाषाहरूमा उपलब्ध छ।

## पुरस्कार तथा मान्यताहरू 
१) सन् २०१७: भारतमा गुगल प्ले ष्टोरमा शीर्ष तेस्रो शैक्षिक अनुप्रयोग

२) सन् २०१६: यसले भारतको इण्टरनेट र मोबाइल सङ्घ (आइएएमएआई)बाट भारतको सबैभन्दा अभिनव मोबाइल अनुप्रयोगको लागि मान्यता लागि प्राप्त गरेको थियो। 

३) सन् २०१६:  सन् २०१६ को गुगल प्ले ष्टोरद्वारा "भारतमा बनेको" श्रेणीमा सर्वश्रेष्ठ अनुप्रयोगहरू

४) सन् २०१५: हेल्लो इङ्लिसका सह संस्थापक, प्रन्सु पाटनी हेलो इङ्लिस अनुप्रयोग सृजना गरेका कारण फोर्ब्स ३० वर्ष मुनिका उपलब्धिकर्ताहरूको रूपमा सूचीबद्ध भएका थिए।

५) सन् २०१५: भारतमा गुगल प्ले स्टोरमा शीर्ष उत्कृष्ट शैक्षिक अनुप्रयोग

६) सन् २०१४: यसले भारतको इण्टरनेट र मोबाइल सङ्घ (आइएएमएआई)बाट भारतको सबैभन्दा अभिनव मोबाइल अनुप्रयोगको लागि मान्यता लागि प्राप्त गरेको थियो। 

सन् २०१५: एप एनीका अनुसार, यो ८ जुलाई २०१५ सम्ममा भारतमा ९८ औँ सबैभन्दा डाउनलोड गरिएको अनुप्रयोग पनि बनेको थियो।

## यो पनि हेर्नुहोस् 
## सन्दर्भ सामग्रीहरू 
## बाह्य कडीहरू 
* आधिकारिक वेबसाइट 

श्रेणी:भाषा शिक्षण सफ्टवेयरहरू
श्रेणी:भारतीय शैक्षिक वेबसाइटहरू
श्रेणी:राजस्तानमा आधारित कम्पनीहरू
श्रेणी:एन्ड्रोइड (सञ्चालन प्रणाली) सफ्टवेयर
श्रेणी:आइओएस सफ्टवेयर
दुबईको पाकिस्तान सङ्घ

**दुबईको पाकिस्तान सङ्घ** विदेशमा रहेका पाकिस्तानीहरूका लागि सबैभन्दा ठूलो सामुदायिक केन्द्र हो। सन् १९७० को दशकको अन्त्य तिर दुबईमा बसोबास गरिरहेका पाकिस्तानी प्रवासीहरूको सामाजिक र सांस्कृतिक हितको लागि र संयुक्त अरब इमिरेट्सको व्यापक रूपमा एक मञ्चको रूपमा यसको स्थापना भएको हो।

## इतिहास 
संयुक्त अरब इमिरेट्समा रहेका पाकिस्तानीहरू गैरआवासी तेस्रो ठूलो विदेशी पाकिस्तानी समुदाय हो, र साथै संयुक्त अरब इमिरेट्सको सबैभन्दा पुरानो प्रवासी समूहमध्ये एक हो। हाल संयुक्त अरब इमिरेट्समा १ करोड २० लाख भन्दा बढी पाकिस्तानीहरू रहेका छन् , जसमध्ये ४,००,००० भन्दा बढी दुबईमा रहेका छन्। पाकिस्तानीहरूले सामूहिक रूपमा दुबईको १३% जनसङ्ख्या समावेश गर्दछ र यो भारतीय र स्वदेशी मानिसहरू पछि संयुक्त अरब इमिरेट्सको तेस्रो सबैभन्दा ठूलो जातीय समूह हो। दुबईको पाकिस्तान सङ्घलाई १९६० दशकको अन्त्यतिर प्रारम्भिक समुदायका सदस्यहरूद्वारा स्थापना गरिएको थियो। यो सुरुमा दिराको मुर्शिद बजारमा एउटा सानो भाडामा लिइएको कार्यालयमा आधारित थियो, जहाँ हाल पाकिस्तान शिक्षा प्रतिष्ठान अवस्थित छ। सन् १९९० को दशकको प्रारम्भमा, कार्यालयलाई दुबईको एस्टोरिया होटलमा सारिएको थियो।

## संरचना 
सामान्यतया दुई देखि तीन वर्षको कार्यकालको लागि सङ्घले एक अध्यक्षको छनौट गर्दछ जसले औपचारिक रूपमा सङ्गठनको नेतृत्व गर्दछ।कार्यकारी निकायको भागका रूपमा उपाध्यक्ष, महासचिव र सचिव पनि निर्वाचित हुन्छन्। सङ्घमा भाग लिनका लागि सदस्यता दर्ता आवश्यक छ। दुबईको पाकिस्तान सङ्घ दुबईमा पाकिस्तानको वाणिज्य दूतावाससँग नजिक रहेर कार्य सञ्चालन गर्दछ जहाँ बहु समुदायहरू यस सङ्गठन अन्तर्गत कार्यरत छन्। यसमा चिकित्सा, अभियान्त्रि, पत्रकार, व्यवसायी, लेखा र अन्यहरू समावेश छन्।

## घटना तथा गतिविधिहरू 
दुबईको पाकिस्तान सङ्घले समुदायमा असङ्ख्य सांस्कृतिक कार्यक्रम र भेलाहरूको आयोजना गर्दछ जसमा स्वतन्त्रता दिवस, पाकिस्तान दिवस र संयुक्त अरब इमिरेट्सको राष्ट्रिय दिवस समारोह, मुशायरा सहित साहित्यिक कार्यक्रम, रमजानको समयमा इफ्तार भोज, चाँद रात कार्यक्रम, मीना बाजार , चन्दा सङ्कलन, भोज कार्यक्रम, पुरस्कार समारोह, कला प्रदर्शनी, खेल र आरामदायक कार्यक्रमका साथ साथै कार्यशाला र भाषा 
कक्षा समावेश छ। दुबईको पाकिस्तान सङ्घले संयुक्त अरब इमिरेट्सको श्रम शक्तिमा पाकिस्तानीहरूका लागि सहयोग सेवा, साथै पाकिस्तान र संयुक्त अरब इमिरेट्स दुबैका लागि कल्याणकारी गतिविधिहरूको पनि व्यवस्था गर्दछ। प्रतिवेदन सङ्घद्वारा प्रकाशित र वितरित गरिएको छ।

## यो पनि हेर्नुहोस् 
## सन्दर्भ सामग्रीहरू 
श्रेणी:दुबईमा रहेका सङ्गठनहरू
फ्रिचार्ज

**फ्रिचार्ज** गुरुग्राम हरियाणा, भारतमा आधारित वित्तीय सेवाहरूको लागि एक अङ्कीय बजार हो। फ्रिचार्जका सेवाहरू बचत, भुक्तानी, बीमा, लगानी सहित वित्तीय साधनहरूको निश्चित क्षेत्र भरि उपलब्ध छन्। कम्पनीको ध्यान नवीन उत्पादन र सुविधाहरूको पारिस्थितिक प्रणाली सृजना गर्नु हो जसले विना पैसा लेनदेनलाई सक्षम गर्दछ। फ्रिचार्जका उपभोक्ताहरूले बिजुली, ग्यास र ल्याण्डलाइन प्रयोग गरेबापत यस मार्फत पैसा तिर्न सक्दछन् भने यसका प्रयोगकर्ताहरूले मोबाइल, विस्तृत पट्टी, डिटिएच र मेट्रो कार्डहरूलाई रिचार्ज गर्न पनि सक्दछन्। यसको अतिरिक्त, एक्सिस बेङ्कद्वारा सञ्चालित फ्रिचार्जले प्रयोगकर्ताहरूलाई परस्पर कोषमा लगानी गर्न र फ्रिचार्ज एमआई मार्फत सजिलो ऋण प्राप्त गर्न सक्षम गर्दछ। ८ अप्रिल २०१५ मा, स्न्यापडिलले फ्रिचार्जको अधिग्रहण गरको थियो जुन अहिलेसम्म भारतीय ई-वाणिज्य क्षेत्रको दोस्रो सबैभन्दा ठूलो अधिग्रहण रूपमा परिचित छ। सम्झौता लगभग ४० करोड अमेरिकी डलरको रूपमा नगद र सेयरको लागि रहेको थियो।
२७ जुलाई २०१७ मा, एक्सिस बेङ्कले ६ करोड अमेरिकी डलरमा फ्रिचार्जको अधिग्रहण गरेको थियो।

## इतिहास 
फ्रिचार्जलाई कुनाल शाह र सन्दीप टण्डनले अगष्ट २०१० मा सुरु गरेका थिए।

सन् २०१० मा टण्डन समूह र सेक्वाइया क्यापिटलबाट अज्ञात रकमको प्रमुख कोष प्राप्त गरेपछि, कम्पनीले सन् २०११ मा सेक्वाइया क्यापिटलबाट २०० मिलियन भारुको कोष प्राप्त गरेको थियो। नोभेम्बर २०१२ मा, कम्पनीले दैनिक आधारमा ६ मिलियन भारूको अनलाइन रिचार्ज गरिरहेको दावी गरेको थियो।

सन् २०११ मा, फ्रिचार्जलाई प्लग्ड डटइनद्वारा भारतको सबैभन्दा आशाजनक प्रविधि कम्पनीको  रूपमा नामकरण गरिएको थियो।

१ सेप्टेम्बर २०१४ मा, फ्रिचार्जले कोष सङ्कलनको दोस्रो चरणमा सेक्वाइया क्यापिटल, सोफिना र रुनेटबाट ३ करोड ३० लाख अमेरिकी डलर  प्राप्त गरेको थियो, जुन एक भारतीय प्रविधि कम्पनीले जुटाएको सबैभन्दा ठूलो कोष थियो।  ६ फेब्रुअरी २०१५ मा, फ्रिचार्जले हङकङ स्थित कोष टायबर्न पूँजी व्यवस्थापक, एसएफ-आधारित कोष भेलियन्ट पूँजी व्यवस्थापक र अवस्थित लगानीकर्ताबाट ८ करोड अमेरिकी डलर उठाएको थियो।  फ्रिचार्जले विज्ञापन मञ्च बनाउँदैछ जुन अनलाइन र अफलाइन खरीद व्यवहार र उपभोक्ताहरूको ब्राण्ड प्राथमिकताहरूको नियन्त्रण गर्दछ।

८ अप्रिल २०१५ मा भारतीय ई-वाणिज्य स्न्यापडिलले नगद र सेयरमा २८०० करोडमा (४०० मिलियन अमेरिकी डलर) फ्रिचार्जको अधिग्रहण गरेको थियो।

मार्च २०१७ मा, स्न्यापडिललले जेसन कोठारी फ्रिचार्जका नयाँ प्रमुख कार्यकारी अधिकृत हुने घोषण गरेको थियो। स्न्याडिलले २० करोड डलर लगानी गर्ने निर्णय गरेको थियो।

१८ मे २०१७ मा, फ्रिचार्जको नियन्त्रण र सञ्चालन गरेको जेस्पर इन्फोटेकले कम्पनीमा थप २२ करोड लगानी गर्ने निर्णय गरेको थियो। यो कम्पनी तेस्रो यस्तो लगानी रहेको थियो।

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट

श्रेणी:भारतका अनलाइन खुद्रा व्यवसायहरू
श्रेणी:मुम्बईमा आधारित कम्पनीहरू
श्रेणी:भारतका निजी कम्पनीहरू
श्रेणी:भारतीय वेबसाइटहरू
बल्लि (सामाजिक सञ्जाल)

**बब्लि** एक सामाजिक आवाज सेवा हो जसले विशेष दूरभाष र स्मार्टफोनमा कार्य सञ्चालन गर्दछ। दूरभाषका लागि, प्रयोगकर्ताहरूले छोटो अङ्क थिचेर बोलीको साथसाथै लोकप्रिय सार्वजनिकहरू सुन्न आफ्नो आवाज रेकर्ड गर्न सक्दछन्। बब्लि सेवकमा सम्पर्क गर्नका लागि छोटो अङ्कका साथ ग्राहकहरूले पाठ प्राप्त गर्दछन् 
जसलाई आवाज सन्देश बजाउनका लागि प्रयोग गरिन्छ। स्मार्टफोन प्रयोगकर्ताहरूलाई समेट्नका लागि बब्लि अप्रिल २०१२ मा आइओएस र एन्ड्रोइड मञ्चहरूमा उपलब्ध गराइएको थियो।

## इतिहास 
बब्लिलाई, पूर्व बबल मोसनको रूपमा परिचित एक सिङ्गापुरमा आधारित कम्पनीले विकास गरेको थियो जसलाई सन् २००५ मा सुनील कौसिकले स्थापना गरेका थिए। 

यस कम्पनीले आफ्नो नाम बब्लिमा परिवर्तन गरेको थियो।

बब्लिले मार्च २००४ मा ५० लाख अमेरिकी डलर पहिलो कोषको रूपमा प्राप्त गरेको थियो। सन् १००६ मा, कम्पनीले सेक्युवा क्यापिटल  अमेरिका र भारतबाट आफ्नो कोष सङ्कलनको पहिलो चरणमा १ करोड अमेरिकी डलर उठाएको थियो। सन् २००८ मा, उनीहरूले सेक्युवा क्यापिटल, कमकाष्ट भेञ्चर्स र नर्थ गेट क्यापिटलबाट कोष सङ्कलनको दोस्रो चरणमा १ करोड ४० लाख अमेरिकी डलर प्राप्त गरेको थियो।

सन् २०१० मा, बब्लिका प्रयोगकर्ताहरूले २० लाख नाघेका थिए।

सन् २०१२ मा सबैभन्दा नयाँ कोष सङ्कलनको चरणले जाफको एसिया, सिङ्टेल इनोभ८, इन्फोक इन्भेष्टमेण्ट र पालोमार भेञ्चर जस्ता धेरै समर्थकहरूबाट कम्पनीको कुल कोष ५ करोड पुर्‍याएका थिए।

फेब्रुअरी २०१३ मा, यसमा दर्ता भएका प्रयोगकर्ताको सङ्ख्याले २ करोड ५० लाख नाघेको थियो।

जुलाई २०१३ मा, बब्लिले यसको प्रयोगकर्ताको सङ्ख्याले ३ करोड नाघेको घोषण गरेको थियो।

लगानीकर्ताहरूले अगष्ट २०१४ मा कम्पनीबाट निस्कने निर्णय गरेका थिए र त्यो महिना पछि यसलाई अल्ट्रुइष्टरले अधिग्रहण गरेको थियो। but it was instead acquired by Altruist later that month.

फोर्ब्सले यसलाई सन् २०१५ मा हेर्नको लागि सबैभन्दा सफल १५ सामाजिक सञ्जालहरू मध्ये एकको रूपमा सूचीबद्ध गरेको छ।

## विशेषता 
बब्लि एक सामाजिक आवाज मञ्च हो जसले प्रयोगकर्ताहरूलाई ९० सेकेण्डमा आफ्नै आवाज ब्लग सृजना गर्न र परिचित व्यक्तिहरूलाई पछ्याउन अनुमति दिन्छ। आइओएस र एन्ड्रोइडमा बब्लि अनुप्रयोगको पछिल्लो सार्वजनिकले प्रयोगकर्ताहरूलाई उनीहरूको आवाजमा छनौट, प्रभाव, र पृष्ठभूमि सङ्गीत लागू गर्न सक्षम गरेको छ। प्रयोगकर्ताहरूले १४० चरित्र सम्म तस्वीर र पाठ थप्न सक्दछन् र टुइटर र फेसबुक जस्ता अन्य सामाजिक सञ्जाल सेवाहरूमा उनीहरूको सामग्री साझेदारी गर्न सक्दछन्। बब्लिसँग भुक्तान इञ्जिन रहेको छ जसले यसको सबै मञ्चहरूमा प्रयोगकर्ताहरूलाई बब्लिको भुक्तान उत्पादन र सेवाहरूको लागि भुक्तान गर्न अनुमति दिन्छ। बब्लिसँग अर्को मञ्च छ जसले प्रयोगकर्ताहरूलाई स्मार्टफोन, र यसको वेबसाइटमा आवाज सन्देशहरू साझेदारी गर्न अनुमति दिन्छ जुन बब्लि ३६० को रूपमा परिचित छ।

## उल्लेखनीय उपलब्धि 
जनवरी २०१३ मा, अङ्ग्रेजी फुटबल खेलाडी रियो फर्डिनाण्ड बब्लिमा सामेल भएका थिए।

## सन्दर्भ सामहरू 
श्रेणी:सिङ्गापुरका सामाजिक सञ्जाल वेबसाइटहरू
श्रेणी:सिङ्गापुरका कम्पनीहरू
म्याट्रिमोनी डटकम

**म्याट्रिमोनी डटकम लिमिटेड** जसको महत्त्वपूर्ण ब्राण्ड भरत म्याट्रिमोनी हो। यो सम्बन्ध जोड्ने सेवाहरूको एक सञ्जाल हो। देशव्यापीको रूपमा यसको २० वटा भन्दा बढी कार्यालयहरू रहेका छन् जसमा ४००० भन्दा बढी कर्मचारीहरू कार्यरत छन्। कम्पनीका अमेरिका र दुबईमा पनि कार्यालयहरू रहेका छन्।

## इतिहास 
भारत म्याट्रिमोनी डटकम १५ क्षेत्रीय भाषाहरूमा सञ्चालित छ। एलिट म्याट्रिमोनी, माथिल्लो स्तरको एक भुक्तान सम्बन्ध जोड्ने सेवा हो जसले सम्बन्ध जोड्ने प्रक्रियाको अवधिमा गोप्यता र गोपनीयता प्रदान गर्दछ। कम्युनिटी म्याट्रीमोनी डटकम, ३५० भन्दा बढी समुदाय उन्मुख पोर्टलहरूको एक समूह हो जसलाई सन् २००९ मा सुरु गरिएको थियो।

कम्पनीले सन् २००८ मा भारत म्याट्रिमोनी विशेषाधिकारको सुरूवातसँगै व्यक्तिगत सहयोगी सेवाको पहल गरेको थियो। यसलाई त्यसपछि सन् २००९ मा विशेषाधिकार म्याट्रिमोनीको नाम दिइएको थियो। पछि यसको नाम एसिष्ट म्याट्रिमोनीमा परिवर्तन भएको थियो। प्रशिक्षित सम्बन्ध प्रबन्धकहरूले सदस्य प्राथमिकताहरूलाई बुझ्दै, मिल्दो प्रोफाइलहरूको लागि खोजी गर्दछन्।
त्यसपछि उनीहरूले सम्भावितहरूसँग सम्पर्क राख्छन् र सम्भावित परिवारहरूको पारस्परिक सहमतिमा बैठकहरू सहजै गर्दछन्।

एलिट म्याट्रिमोनी, एक भुक्तान, सम्बन्ध जोड्ने सेवा हो जसलाई सन् १००८ मा सुरु गरिएको थियो।

सन् २०१२ मा, कम्पनी म्याट्रिमोनी निर्देशिका साथ, एक विवाह विक्रेता वर्गीकृत पोर्टलको रूपमा पुनर्गठित भएको थियो। यसका २० भन्दा बढी सहरमा ५०,००० भन्दा बढी विवाह सम्बन्धी सेवाहरू रहेका छन्।

भारत म्याट्रिमोनी डटकमका भारतमा आइफोन, आइप्याड, ब्ल्याकबेरी, नोकिया र एन्ड्रोइड प्रयोगकर्ताहरूको लागि मोबाइल अनुप्रयोगहरू छन्। योसँग अद्यावधिक गरिएको डब्ल्युएपी साइट पनि रहेको छ। कम्युनिटी म्याट्रिमोनीसँग मोबाइल अनुप्रयोगहरू छन्। 

सन् २००० को सुरुमा, अनलाइन विवाहसम्बन्धी अनलाइन भुक्तान गर्नेमा डर र शङ्का रहेको बेलामा कम्पनीले भारतमा घरमै आई गरिने सङ्कलनको सुरुवात गरेको थियो। कम्पनीले उनीहरूको वेबसाइटमा म्याचबोर्ड, सोलमेट सर्च, एष्ट्रोम्याच, र एक्सप्रेस इण्ट्रेष्ट जस्ता सुविधाहरू प्रस्तुत गरेको थियो जसले ग्राहकहरूलाई सही मिलन गर्न मद्दत गर्दछ।

सन् २००६ मा, भारत म्याट्रिमोनीले भारतमा अनलाइन दस्तावेजी विवाहहरू भएका कारण लिम्का बुक अफ वर्ल्ड रेकर्डमा एउटा प्रविष्टि प्राप्त गरेको थियो। 

सन् २०१३ मा, सोनसिम इन्फोले नाम म्याट्रिमोनी डटकममा परिवर्तन गरेको थियो।

## सामाजिक पहल 
कम्पनीको सामाजिक पहलहरू मध्ये भरतलब्लड बेङ्क, भारत आइ बेङ्क र भारत ग्रीन ह्याण्ड्स समावेश छन्।

## पुरस्कारहरू 
१) सन् २०१२ को उच्च मुल्याङ्कन प्राप्त शीर्ष १० विज्ञापनहरू

२) भारतको सबैभन्दा विश्वासिलो वैवाहिक ब्राण्ड

३) सेयर मूल्य र उद्यम पूँजीद्वारा समर्थित उपभोक्त इन्टरनेट कम्पनी

४) रेड हिएरिङ हण्ड्रेड ग्लोबल अवार्डद्वारा सम्मानित 

## सन्दर्भ सामग्रीहरू 
## बाह्य कडीहरू 
*आधिकारिक वेबसाइट 

श्रेणी:भारतीय वैवाहिक वेबसाइटहरू
श्रेणी:भारतीय वेबसाइटहरू
होलिडे आइक्यु डटकम

**होलिडे आइक्यु डटकम** भारतको पहिलो र सबैभन्दा ठूलो एक अनलाइन यात्रा समुदाय र जानकारी वेबसाइट हो जुन प्रयोगकर्ताहरूद्वारा उत्पन्न गरिएका सामग्रीहरूद्वारा सञ्चालित छ। यात्रा जानकारीहरू समीक्षा, तस्वीर, श्रव्य दृश्यहरू र अन्तर्क्रियात्मक यात्रा मञ्चहरू सहित सामग्रीको विविध प्रकारका माध्यमबाट उत्पन्न हुन्छ। सीधा कुनै अग्रिम भुक्तानको समर्थन नगर्ने यो यात्रा आयोग होइन। यो यात्रा भण्डार हो जसले यात्रुहरूलाई होटल सञ्चालक, यात्रा सञ्चालक र अनलाइन यात्रा आयोगहरूलाई जोड्दछ। यस कम्पनीको प्रधान कार्यालय भारतको एक प्रमुख व्यापारीक केन्द्र बेङ्गलोरमा रहेको छ।

## विवरण 
होलिडे आइक्यु डटकम लिजर एण्ड  लाइफ ष्टाइल इन्फरमेसन सर्भिसेस प्राइभेट लिमिटेडको स्वामित्वमा रहेको छ। यात्रा जानकारी पोर्टल हुनुको साथ साथै कम्पनीले भारतमा होटल सञ्चालक र यात्रन आयोगहरूका लागि पनि उत्पादनहरू सृजना गर्दछ।

यात्री अन्तर्दृष्टिको आधारमा, वेबसाइटले वेबसाइटमा आगन्तुकहरूलाई जानकारी प्रदान गर्दछ। बेङ्गलोरमा प्रधान कार्यालय रहेको, हलिडेआईक्यु डटकमका कार्यालयहरू दिल्ली, मुम्बई र कलकत्तामा पनि रहेका छन्।

होलिडेआइक्यु डटकमले उपभोक्ताहरूसँग कुनै लेनदेन राख्दैन। यसले यात्रीहरूलाई यसको यात्रा साझेदारहरूका माझ जोड्दछ र राजस्व कमाउनको लागि 'प्रति खोज लागत' व्यवसाय नमूनामा कार्य सञ्चालन गर्दछ। कम्पनीका प्रमुख वित्तीय अधिकारी विष्णु कतरा हुन्। हलिडेआईक्यु डटकमले ६०,००० भन्दा बढी भारतीय होटल र २५,००० भारतीय गन्तव्यहरूको बारेमा जानकारी प्रदान गर्दछ।

## इतिहास 
सन् २००४ मा, हलिडेआईक्यु डटकमका संस्थापक र प्रमुख कार्यकारी अधिकृत हरि नायरले यस संस्थाको स्थापना गरेका थिए। सन् २००४ देखि, कम्पनीले टाइगर ग्लोबल म्यानेजमेण्ट र एक्सेल पार्टनर्सबाट कोषको रूपमा रकम प्राप्त गरेको थियो।

होलिडेआइक्यु डटकम, सिङ्गापुरमा आधारित यात्राका लागि खोजी कम्पनी विगोसँग समायोजित भएको थियो। तथापि सन् २०१३ मा, यी दुई कम्पनीहरू छुट्टिएका थिए।

## लोकप्रियता 
### सिमिलर वेब 
नोभेम्बर २०१९ सम्म, सिमिलर वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ३,००९अौँ स्थानमा रहेको छ भने भारत यसको क्रम ८६ र जसमा यसको उछाल दर २८.६७% रहेको छ।

### अलेक्सा इन्टरनेट 
नोभेम्बर २०१९ सम्म, अलेक्सा इण्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा २,४५१अौँ स्थानमा रहेको छ भने भारत यसको क्रम १२९अौँ रहेको छ।

## पुरस्कारहरू 
सन् २०१४, रेड हिएरिङ एसिया:उत्कृष्ट १०० विजेताहरू 

## सन्दर्भ सामग्रीहरू 
श्रेणी:भारतीय यात्रा वेबसाइटहरू
श्रेणी:भारतीय सामाजिक सञ्जाल वेबसाइटहरू
श्रेणी:भारतीय वेबसाइटहरू
कमनफ्लोर

**कमनफ्लोर डटकम** एक भारतीय रियल ष्टेट पोर्टल हो जुन सन् २००७ मा भारतीय प्रोद्यौगिकी संस्थान, रुड्की र जेएसएस प्राविधिक शिक्षा एकेडेमी, बेङ्गलोरबाट सुशाङ्ख्य विज्ञानमा स्नातकोत्तर गरेका तीन विद्यार्थीहरूले गरेका थिए। जनवरी २०१५ मा, कमनफ्लोरले गुगल क्यापिटलबाट कोष प्राप्त गरेको थियो। ७ जनवरी २०१६ मा, वर्गीकृत विज्ञापन मञ्च कुइकरले कमनफ्लोरलाई अधिग्रहण गरिसकेको घोषणा गरेको थियो।

## इतिहास 
कम्पनीलाई कोठाको प्रबन्धन समाधान  प्रदायकको रूपमा सुरु गरिएको थियो र पछि यो सम्पत्ति खोज, कोठा व्यवस्थापन र विक्रेता व्यवस्थापनलाई जोड्ने एक रियल ष्टेट मञ्च बनेको थियो।

कमनफ्लोरले तीन लगानीकर्ताहरूबाट ४ चरणमा गरी कोष सङ्कलन गरेको थियो। सबैभन्दा हालको कोष सङ्कलन कम्पनीले गुगल क्यापिटलबाट गरेको थियो जसमा यसले कम्पनीबाट १ करोड अमेरिकी डलर प्राप्त गरेको थियो। यसले यो भन्दा अघि टाइगर ग्लोबलबाट ३ करोड अमेरिकी डलर कोष प्राप्त गरेको थियो। 

८ वर्ष र कोष सङ्कलनको ४ चरण पछि कमनफ्लोरले देशव्यापी रूपमा १२० भन्दा बढी सहरहरूमा सम्पत्ती खोज सेवाहरू प्रदान गर्दछ। कमनफ्लोरलाई टेक इन एसियाद्वारा ३३ सुरुवाती कम्पनीको रूपमा सूचीबद्ध गरेको थियो।

कमन फ्लोरले यसको समान भुईँँ कोठा प्रबन्धन प्रणालीद्वारा कोठामा बस्ने छिमेकीहरूलाई जोड्दछ। धेरै प्रयोगकर्ताहरूले यो सेवा समुदायमा जडान हुनको लागि प्रयोग गर्दछन्। कमनफ्लोरले मार्च २०१३ मा खोजकर्ताहरूका लागि आफ्नो मोबाइल अनुप्रयोगको सुरू गरेको थियो जसले सुविधाहरूको खोजी, प्रदान र सम्पत्तीहरूको सूचीमा विभिन्न प्रकारका सुविधाहरू प्रदान गर्दछ।

कमनफ्लोरले राष्ट्रिय उपभोक्ता भावुक सूचकाङ्क अक्टोबर २०१३ मा देशव्यापी रूपमा ६ वटा महानगर र १५ स्तरीय दुई सहरहरूमा ६०० उपभोक्ताहरूको सर्वेक्षण सुरू गरेको थियो।

घर जग्गा वेब पोर्टल कमनफ्लोर डटकमले कोठा व्यवस्थापनको प्रस्ताव गरिरहेको छ जसले कमन फ्लोर समूहको प्रदान गर्दछ। यसले देशभरका समुदायहरूलाई त्यहाँका बासिन्दा, मालिक (निवासी वा गैर आवासीय घर मालिक) र आवासीय कल्याण सङ्घहरू बीचमा राम्रो सञ्चार, व्यवस्थापन र समन्वय प्रदान गर्दछ।

२५ अप्रिल २०१६ सम्म, कमनफ्लोर भारतको लागि शीर्ष ९ सुरुवाती कम्पनी रूपमा रहेको छ।

## अधिग्रहणहरू 
जून २०१५ मा, कमनफ्लोरले एउटै कोठामा बस्ने साथीहरू पत्ता लगाउनको लागि फ्ल्याट च्याट नामक कम्पनीमा  २.५ मिलियन अमेरिकी डलर लगानी गरेको थियो।

जनवरी २०१५ मा, कमनफ्लोरले बेकफाई नामक अनुप्रयोगको अधिग्रहण गरेको थियो।

अप्रिल २०१४ मा कमन फ्लोरले फ्ल्याट डटटिओको अधिग्रहण गरेको थियो , जसले सुरुवातकर्तालाई भाडाको लागि घर खोज्न मद्दत गर्दछ।

## सन्दर्भ सामग्रीहरू 
## बाह्य कडीहरू 
* 

श्रेणी:भारतीय वेबसाइटहरू
श्रेणी:बेङ्गलोरमा आधारित कम्पनीहरू
श्रेणी:भारतका अनलाइन वित्तीय सेवाहरू
विकास (सेवा)

**विकास** (), बङ्गलादेशी मोबाइल फोनमा आधारित विनिमय वा वित्तीय सेवा हो जुन बङ्गलादेश बेङ्कको अनुमति पत्र अन्तर्गत ब्र्याक बेङ्क लिमिटेडको सहायक कम्पनीको रूपमा कार्यरत छ।  यसको मोबाइल पैसा प्रणाली ब्र्याक बेङ्क लिमिटेड बङ्गलादेश र मनी इन मोसन सिमित दायित्व कम्पनी, संयुक्त राज्य अमेरिकाको संयुक्त लगानीको रूपमा सुरु भएको थियो। विकासका प्रयोगकर्ताहरूले उनीहरूको मोबाइल खातामा पैसा जम्मा गर्न सक्दछन् र सेवाहरूको दायरामा पहुँच गर्न पनि सक्दछन्। प्रयोगकर्ताहरूले यस मार्फत विशेष रूपमा रकम स्थानान्तरण र पैसा प्राप्त गर्न सक्दछन्। यसले भुक्तानी र रिचार्जमा पनि सहज पुर्‍याउँदछ। साथै, प्रयोगकर्ताहरूले पोष्टपेड मोबाइल रसिदमा भुक्तान गर्न सक्दछन्।

अप्रिल २०१३ मा, अन्तर्राष्ट्रिय वित्त निगम, विश्व बेङ्क समूहका सदस्य कम्पनीमा सेयर साझेदार बनेका थिए। मार्च २०१४ मा, बिल एण्ड मेलिण्डा गेट्स कोष कम्पनीमा लगानीकर्ता बन्न पुगेको थियो र अप्रिल २०१८ एण्ट फाइनान्सियल, एलिपेको सञ्चालन (चिनियाँ कम्पनी अलिबाबा समूहको कारण), सेयर साझेदार बनेको थियो।

फार्च्युन पत्रिकाले विकासलाई सन् २०१७ मा "विश्व परिवर्तन" सूचिमा शीर्ष १० कम्पनीहरूमा स्थान दिएको थियो। उनीहरूका अनुसार, २२% बङ्गलादेशी वयस्कहरूले ४० लाख पचास हजार दैनिक लेनदेनको लागि विकासको प्रयोग गरेका थिए। विकासका सेवा बङ्गलादेश बेङ्कले जारी गरेको दिशानिर्देशमा सञ्चालन हुन्छ। रबिको मोबाइल सञ्जल सञ्चालकका रूपमा, रबि आजियाटा लिमिटेडले आधिकारिक रूपमा जुलाई २०११ मा मोबाइल वित्तीय सेवाहरू प्रदान गर्ने प्रक्रियाको सुरु गरेको थियो।

## सेवा क्षेत्र 
विकास बङ्गलादेशमा धेरै दूरभाष सञ्जाल मार्फत पहुँच गर्न सकिन्छ। विकासको सहयोगी सञ्जाल बङ्गलादेशमा धेरै जसो दुबै सहरी र ग्रामीण क्षेत्रहरूलाई समेट्छ। सन् २०१८ सम्ममा, विकास बङ्गलादेश मोबाइल वित्तीय सेवाहरूको सबैभन्दा ठूलो प्रदायक थियो।

मार्च १०१९ सम्म, बङ्गलादेशमा मोबाइल वित्तीय सेवाहरूको १६ प्रदायकहरू रहेका छन्, तर दुई सबैभन्दा ठूलो, विकास र रोकेटले नै सम्पूर्ण अङ्कीय वित्तीय बजारको ९९% भन्दा बढीको बजार साझेदारी गरेका छन्। मे २०१९ सम्म, विकासमा ३ करोड १० लाख सक्रिय प्रयोगकर्ताहरू रहेका छन्। जुलाई २०१९ मा कुल मोबाइल वित्तीय सेवा लेनदेनले ३७४७७.५८ करोड टाका नाघेको थियो।

## सेवाहरू 
यदि विकासका खाता धनीसँग उसको खातामा पर्याप्त पैसा छ भने उसले कुनै पनि समयबाट कहिँबाट पनि विकासका विभिन्न सेवाहरूको आनन्द लिन सक्दछन्।

विकासको वर्तमान सेवाहरू यस प्रकारका छन्:

१) विकास खाता खोल्नु

२) खातामा पैसा जम्मा गर्नु

३) एक विकास खाताबाट अर्को विकास खातामा पैसा पठाउनु

४) ब्राक बेङ्कको एटिएमबाट खाता वा सहयोगी मार्फत पैसा निकाल्नु

५) एक उत्पादन वा सेवाको लागि मूल्य तिर्नु

६) विदेशबाट विप्रेषण प्राप्त गर्नु

७)बिजुली रसिद भुक्तानी गर्नु

८) घरमै बसी गाडीको टिकट किन्नु

९) इन्टरनेटमा किनमेल गर्नु

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट

श्रेणी:भुक्तान सेवा प्रदायकहरू
ब्र्याक बैङ्क

**ब्र्याक ब्याङ्क** () बङ्गलादेशको एक निजी वाणिज्य बेङ्क हो जुन साना तथ मध्यम उद्यमहरूमा केन्द्रित छ। यो मुख्यतया निजी विकास कम्पनी ब्र्याकद्वारा सञ्चालित वित्तीय संस्था हो। यस बेङ्कले सर्वश्रेष्ठ वित्तीय संस्थाको रूपमा 'बङ्गलादेश व्यापार पुरस्कार' पनि जितेको थियो। कम्पनीको प्रधान कार्यालय राजधानी ढाकामा अवस्थित छ।
यसको मालिक गैरसरकारी संस्था ब्र्याक र अन्तर्राष्ट्रिय वित्तीय निगम हुन्। यस कम्पनीले ८००० जना कर्मचारीहरू लाई रोजगारी प्रदान गरेको छ।

## इतिहास 
ब्र्याक बेङ्कको स्थापना ४ जुलाई २००१ मा गरिएको थियो र ठूलो सङ्ख्यामा बेङ्कमा खाता नभएका मानिसहरूका माझ यो पुग्न थालेको थियो जुन परम्परागत बेङ्कहरूले गर्दैनन्। साना र मझौला उद्यमहरूलाई सहयोग पुर्‍याउने उद्देश्यले ब्र्याक ब्याङ्क, निजी बेङ्कको रूपमा स्थापित गरिएको थियो। फजले हसन आबेद यस बेङ्कका संस्थापक हुन्।

## वित्तीय सेवाहरू 
साना तथ मध्यम उद्यम बेङ्कीङ

क) खुद्रा बेङ्कीय 
ख) कार्ड सेवा (क्रेडिट र डेबिट)
ग) विदेशी विनियम र सम्बन्धि सेवाहरू 
घ) थोक बेङ्कीङ
ङ) प्रवासी बेङ्कीङ 
च) उपभोक्त ऋण

## वितरण सञ्जाल 
क) शाखा : १८७ (अक्टोबर २०१९)
ख) साना तथा मध्यम उद्यम एकाई कार्यालय : ४५७
ग) विप्रेषण प्रदान केन्द्र : १८००
घ) एटिएम : ४४७

## सहायक कम्पनीहरू 
यसका सहायक कम्पनीहरू यस प्रकारका छन्:

१) ब्र्याक इपिएल इन्भेष्टमेण्ट लिमिटेड 
२) ब्र्याक इपिएल स्टक ब्रोकारेज लिमिटेड
३) विकास (मोबाइल बेङ्कीङ सेवा) लिमिटेड
४) ब्र्याक साजन एक्सचेञ्ज लिमिटेड
५) ब्र्याक आइटी सर्भिसेस लिमिटेड

## एटिएम सञ्जाल 
ब्र्याक बेङ्कको आफ्नै एटिएम सञ्जाल छ जसको सङ्ख्या हाल ४५७ पुगेको छ। यस बाहेक ब्र्याक बेङ्क ओम्निबसले साझेदार गरेको एटिएम सञ्जालको प्रमुख प्रबन्धक हो।

ओम्निबस, सदस्य संस्थाहरूको एक सङ्घ हो, जसले प्रमुख तटस्थ माध्यम मार्फत बेङ्कलाई साझा एटिएम र पिओएस सञ्जाल सुविधा प्रदान गर्दछ। ओम्निबसलाई तटस्थ र केन्द्रीकृत द्वार आवश्यकताको परिणामको रूपमा गठन गरिएको थियो।

## क्रिकेट प्रायोजन 
यो बेङ्क सन् २०१८ देखि सन् २०२० को अवधिमा १९ वर्ष मुनिको बङ्गलादेश राष्ट्रिय क्रिकेट टोली, बङ्गलादेश राष्ट्रिय क्रिकेट टोली र बङ्गलादेश महिला क्रिकेट टोलीको आधिकारिक वर्दी प्रायोजक हो। यस बीच सङ्गठन सन् २०१६ देखि टोलीका लागि वर्दि साझेदार हो र यसले सन् २०२० को जनवरी सम्म आफ्नो अवधि नवीकरण गर्दछ।

## यो पनि हेर्नुहोस् 
## सन्दर्भ सामग्रीहरू 
श्रेणी:बङ्गलादेशका बैङ्कहरू
ट्राभलयारी

**ट्राभलयारी** भारतको बेङ्गलोरमा प्रधान कार्यालय भएको सबैभन्दा ठूलो अनलाइन गाडि आरक्ष पोर्टल हो।  यसको वेबसाइटमा ३,५०० भन्दा बढी गाडी सञ्चालकको सञ्जालको रहेको छ जसले ४५,००० मार्गहरूमा प्रति दिन १,५०,००० गाडीका विकल्पहरूको प्रदान गर्दछ। यसले हाल सम्म १५० मिलियन भन्दा बढी यात्रुहरूको सेवा गरिसकेको छ। यसले मण्टिस प्रविधि मञ्च मार्फत दैनिक १,५०,००० - २,००,००० बस टिकटको आरक्ष गर्दछ। यसले ८,०००-९,००० अफलाइन यात्रा निकासहरूलाई सक्षम गरेको छ जसले तिनीहरूलाई बस टिकट आरक्ष गर्न मद्दत गर्दछ। कम्पनीका सामग्रीहरू अङ्ग्रेजी भाषामा मात्र उपलब्ध छ। 

यसैले यसले उद्योगलाई अझ बढी सुलभ, सङ्गठित, पारदर्शी, दक्ष र सहयोगी बनाएको छ। ट्राभलयारीसँग भ्रमण खण्ड पनि रहेको छ जसले किफायती मुल्यहरूमा छनौट गरिएका यात्रा प्याकेजहरूको प्रस्ताव गर्दछ।

ट्राभलयारी एक भारतीय अनलाइन गाडी टिकट वेबसाइट हो जसको प्रधान कार्यालय बेङ्गलोग रहेको छ भने अन्य प्रमुख सहरहरू जस्तै अहमदाबाद, दिल्ली, मुम्बई, पुणे, र चण्डीगढमा पनि यसको कार्यलय रहेको छ।

सिमिलर वेबसाइट अनुसार वेबसाइटले १.५४ मिलियन मासिक भ्रमण प्राप्त गरेको दावी गरेको छ जसले मार्च २०१८ मा समाप्त हुने वित्तीय वर्षको लागि करिब २००-२५० मिलियन डलरको कारोबार अपेक्षा गरेको थियो। 

## इतिहास 
ट्राभलयारी डटकमले २० अप्रिल २००७ मा सञ्चालन सुरु गरेको थियो। यसलाई भारतीय प्रविधि संस्थान, अहम्दाबादकबाट स्नातकोत्तर हासिल गरेका छात्र  र उद्योग व्यवसायीहरू, पार्थसार्थी सिन्हा, आयुविन्द लामा र प्रितेक निगमले संयुक्त रूपमा सुरु गरेका थिए।

ट्राभलयारीको अभिभावक कम्पनी मण्टिस प्रविधिले गाडी सञ्चालकहरूलाई उनीहरूको सूची र सञ्चालनहरू व्यवस्थापन गर्न विश्वव्यापी वितरण प्रणालीको पनि विकास गरेको थियो।

## सन्दर्भ सामग्रीहरू 
## बाह्य कडीहरू 
* ट्राभलयारी
* म्याण्टिस प्रविधि 
* म्याण्टिस कनेक्ट

श्रेणी:भारतीय यात्रा वेबसाइटहरू
श्रेणी:भारतीय वेबसाइटहरू
टेन्सेन्ट सङ्गीत

**टेन्सेन्ट सङ्गीत मनोरञ्जन समूह** () एक चिनियाँ कम्पनी हो जसले चिनियाँ बजारको लागि सङ्गीत प्रवाह सेवाहरूको विकास गरेको थियो। यो टेन्सेन्ट र स्पोटिफाई बीच एक संयुक्त उद्यम हो। कम्पनीका अनुप्रयोगहरू जस्तै क्युक्यु सङ्गीत , कुगो, र कुवो सहित यसमा ७०० मिलियन भन्दा भन्दा बढी सक्रिय प्रयोगकर्ता र १२० मिलियन भुक्तान ग्राहकहरू रहेका छन्। जुलाई २०१६ सम्ममा, टेन्सेन्ट सङ्गीतका तीन सेवाहरूले चीनमा सङ्गीत प्रवाह सेवाको अनुमानित ५६% भाग ओगटेको छ।

## इतिहास 
टेन्सेन्ट सङ्गीतलाई जुलाई २०१६ मा सृजना गरिएको थियो। परिणाम स्वरूप टेन्सेन्ट यसको सङ्गीत प्रस्तावलाई सुदृढ गर्न चीन सङ्गीत निगमको खरीद गरेको थियो। ४ जुलाई २०१८ मा, सोनी / एटिभी सङ्गीत प्रकाशनले  टेन्सेन्ट सङ्गीतमा एक सेयर प्राप्त गरेको थियो। अक्टोबर २०१८ मा, कम्पनीले अमेरिकामा करीव २ अर्ब अमेरिकी डलरको प्रारम्भिक सार्वजनिक प्रस्ताव लागि फाइल दर्ता गरेको थियो।

डिसेम्बर २०१८ मा, कम्पनीले लगभग १.२३ अर्ब अमेरिकी डलरको सेयरको कुल मूल्यको साथ प्रारम्भिक सार्वजनिक प्रस्तावको घोषणा गरेको थियो जसमा अमेरिकी विश्वस्त सेयर ८२ मिलियन र नियमित सेयरको मूल्य १३ देखि १५ मिलियन रहेको थियो। ४६.६% टेन्सेण्ट सङ्गीतको सामान्य सेयर स्पोटिफाईको स्वामित्वमा रहेको छ। 

## कोशेढुङ्गा 
सन् २००३: क्युक्युले अनलाइन सङ्गीत सेवाको सुरु गरेको थियो। 

सन् १००४: कुगु सङ्गीतको प्रक्षेपण गरिएको थियो।

सन् २००५: क्युक्यु सङ्गीत र कुवो सङ्गीतको प्रक्षेपण गरिएको थियो। 

सन् २०१२: कुगु,प्रत्यक्ष (पूर्व कुगु फ्यानसिङ) को प्रक्षेपण गरिएको थियो। 

सन् २०१३: चीन सङ्गीत निगमले कुवोलाई अधिग्रहण गरेको थियो र कुवो प्रत्यक्षको सुरुवात 

सन् २०१४: चीन सङ्गीत निगमले कुगोको अधिग्रहण गरेको थियो। 

विसिङ्को सुरुवात 

सन् २०१६: टेन्सेन्ट सङ्गीत मनोरञ्जन समूह र चिनियाँ सङ्गीत निगममा टेन्सेण्टको अनलाइन सङ्गीत व्यवसायको संयोजनबाट सृजना गरिएको थियो।

सन् १०१७: टेन्सेन्ट सङ्गीतकार कार्यक्रमको सुरुवात 

टेन्सेन्ट सङ्गीत मनोरञ्जन समूहले अल्टिमेट सङ्गीतलाई अधिग्रहण गरेको थियो।

सन् १०१८: टेन्सेन्ट सङ्गीत मनोरञ्जन समूह र सोनी सङ्गीतले संयुक्त रूपमा लिक्क्युड ष्टेट नामक सङ्गीत लेबलको सुरुवात गरेका थिए।

टेन्सेन्ट सङ्गीतले गैर नाफामूलक कार्यक्रमको सुरुवात गरेको थियो।

सोनी सङ्गीत र वार्नर सङ्गीतले टेन्सेन्ट सङ्गीत मनोरञ्जन समूहमा रणनीतिक लगानी गरेको थियो।

टेन्सेन्ट सङ्गीत मनोरञ्जन समूह, न्यू योर्क सेयर बजारमा सूचीबद्ध भएको थियो।

## सन्दर्भ सामग्रीहरू 
## बाह्य कडीहरू 
आधिकारिक वेबसाइट

श्रेणी:टेन्सेन्ट
श्रेणी:चिनियाँ वेबसाइटहरू